Subject: Küsimus statistiliste andmete tellimise kohta teadusuuringuks 'Gendered Norms and Practices in Nordic and Baltic Climate Policy Institutions'
From: "Kristel Edelman" <[email-masked]>
To: "Info - RAM" <[email-masked]>
Date: Tue, 17 Feb 2026 10:12:17 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere,

Pöördun Teie poole Åbo Akademi Ülikoolist, Soomest seoses teadusuuringuga
Gendered Norms and Practices in Nordic and Baltic Climate Policy
Institutions (rahastajad: NordForsk ja teadusagentuurid), milles
keskendume kliimapoliitikate kujundamisele ja elluviimisele soolisest
perspektiivist. Viime uuringut samaegselt läbi kaheksas Põhjamaas ja
kolmes Balti riigis, eesmärgiga edendada kliimapoliitikat, mis arvestab
soolise võrdsusega.

Uuringu raames kogume statistilisi andmeid naiste ja meeste esindatuse
kohta erinevates valdkondades, kus tegeletakse kliimapoliitikate
kujundamise ja elluviimisega, uuringu eriline fookus on energia ja
transpordi sektoritel.

Oleme tutvunud Avaliku sektori statistikaga Eestis ning pöördungi
küsimusega, kas on võimalik tellida täpsemaid statistilisi andmeid, meie
teadusuuringus kasutamise eesmärgil?

Meid huvitavad statistilised riigiteenistujate andmed Kliimaministeeriumi,
Majandus- ja kommunikatsiooniministeeriumi, Regionaal- ja
põllumajandusministeeriumi, Transpordiameti, Keskkonnaameti ja
Keskkonnaagentuuri kohta – need on ministeeriumid ja ametid, mis on
Eestist meie uuringusse kaasatud.

Juhul kui andmete tellimine on võimalik, sooviksime nende
organisatsioonide töötajate kohta järgmisi andmeid:

Asutus, osakond, töötaja ametikoht, töötaja haridustase, töötaja sugu
(mehed, naised, kokku).

Teadusuuringule kohaselt tagame statistiliste andmete töötlemisel
anonüümsuse ja info konfidentsiaalsuse ning kasutame andmeid agregeeritud
kujul, osakondade nimesid ja täpseid ametikohti me kusagil välja ei too,
see info on ainult meie enda jaoks vajalik, et saaksime koondada töötajate
soolise jaotuse ja haridustaseme erinevatel ametiastmetel. Näiteks toome
välja tippjuhtide soolise jaotuse ning töötajate haridustaseme energia ja
transpordi sektoris.

Juhul kui statistika tellimine on tasuline, on meil uuringu raames
võimalik tellitud andmete eest tasuda.

Seda e-kirja võib vajadusel edasi saata inimesele, kes vastutab statistika
eest.

Lisainfot projekti kohta leiate aadressilt:

<https://www.nordforsk.org/sv/projects/gendered-norms-and-practices-nordic
-and-baltic-climate-policy-institutions-implication>
https://www.nordforsk.org/sv/projects/gendered-norms-and-practices-nordic-
and-baltic-climate-policy-institutions-implication

Lisaküsimuste korral vastan meeleldi ning vajadusel on võimalik pöörduda
ka meie Soome uurimisgrupi juhi, professor Nina Tynkkynen’i poole, e-mail:
[email-masked] <mailto:[email-masked]>  .

Lugupidamisega,
Kristel Edelman

Järeldoktorant
Åbo Akademi Ülikool

e-mail:  <mailto:[email-masked]> [email-masked]

tel. +358 50 478 0041